b'\n_START_ARTICLE_\nGandhavre\n_START_PARAGRAPH_\nGandharve so v hinduizmu duhovna bitja obeh spolov (gandharve /m/, gandharvi /\xc5\xbe/), ki kot duhovi plodnosti prina\xc5\xa1ajo sre\xc4\x8do in blagor in kot nebe\xc5\xa1ki glasbeniki pojejo in ple\xc5\xa1ejo na gostijah bogov. Po njih glasbeni nauk imenujejo gandharvaveda. S apsarami, ki so njihove partnerke \xc5\xbeivijo v nebesih Indre. Njihov vodja pa je modrec Narada. Upodobljeni so kot pol ljudje, pol pti\xc4\x8di, pogosto z glasbilom vino v roki._NEWLINE_Pri budistih so Gandharve polbo\xc5\xbeja bitja, nebesni glasbeniki, ki prebivajo v nebu \xc4\x8chatumaharad\xc5\xbeika in so podrejeni Dhritara\xc5\xa1ti.'